EU Info KUTAK – 12.11.2015.

# OTVORENI NOVI NATJEČAJI ZA POLJOPRIVREDNA GOSPODARSTVA - Podmjera 4.1.

# iz Programa ruralnog razvoja Republike Hrvatske za razdoblje 2014. – 2020.

# Natječaj 4.1.1. Restrukturiranje, modernizacija i povećanje konkurentnosti poljoprivrednih gospodarstava

Agencija za plaćanja u poljoprivredi, ribarstvu i ruralnom razvoju (APPRRR) raspisala je dva natječaja za provedbu podmjere 4.1. “Potpora za ulaganja u poljoprivredna gospodarstva” – provedba operacije 4.1.1. “Restrukturiranje, modernizacija i povećanje konkurentnosti poljoprivrednih gospodarstava”.

Kroz dva otvorena natječaja prihvatljivi su sektori:

a) svinjogojstva i peradarstva i b) sektor voća i povrća.

Sredstva potpore iznose ukupno 11.000.000 EUR u kunskoj protuvrijednosti, a intenzitet potpore po projektu iznosi do 50 % od ukupnih prihvatljivih troškova, s time da ga je moguće uvećati za dodatnih 20 % u slučajevima propisanim natječajem.

Zahtjevi za potporu mogu se popunjavati i podnositi u AGRONET-u do roka: 15.01.2016. godine.

Detalji natječaja objavljeni  su u Narodnim novinama br. 121/15, od 04.11.2015. godine.

**Natječaj 4.1.2. Zbrinjavanje, rukovanje i korištenje stajskog gnojiva u cilju smanjenja štetnog utjecaja na okoliš**

Sredstva potpore iznose ukupno 20.000.000 EUR u kunskoj protuvrijednosti, a intenzitet potpore po projektu iznosi do 75 % od ukupnih prihvatljivih troškova, s tim da ga je moguće uvećati za dodatnih 20 % u slučajevima propisanim natječajem (mladi poljoprivrednici, ulaganje u ekološku proizvodnju ili područja s posebnim ograničenjima).

Zahtjevi za potporu mogu se popunjavati i podnositi u AGRONET-u od 28. listopada 2015. do 30. prosinca 2015.

Prijava se podnosi elektronski, putem AGRONET aplikacije koja se nalazi na stranicama Agencije za plaćanje (www.apprrr.hr).

Po završetku elektronskog popunjavanja Zahtjeva za potporu u AGRONET-u, korisnik je dužan ispisati, ovjeriti/pečatiti i potpisati te dostaviti ovjerenu Potvrdu o podnošenju Zahtjeva za potporu u Agencije za plaćanje u poljoprivredi ribarstvu i ruralnom razvoju (APPRRR) - Podružnicu Bjelovarsko-bilogorske županije –u Gajevoj ulici u Bjelovaru i to osobno ili preporučenom poštom.

Za sve najesnoće moguće je postaviti dodatna pitanja Agenciji. Rok u kojem potencijalni korisnici mogu postaviti pitanja vezana uz natječaj je do 20. prosinca 2015. Pitanja se postavljaju elektroničkim putem na adrese: eafrd@mps.hr i info@apprrr.hr. Objedinjena lista zaprimljenih pitanja i odgovora objaviti će se najkasnije do 02. siječnja 2016. godine.

Adela Zobundžija, projekt menadžer

Pro Konzalting d.o.o. Bjelovar / A. Mihanovića 8c